24. ΑΠΟΦΑΣΙΣ ΥΠΟΥΡΓΟΥ ΚΟΙΝΩΝΙΚΩΝ ΥΠΗΡΕΣΙΩΝ Αριθ. Γ7/3474 της 4/22 Αυγ. 1972 (ΦΕΚ Β΄ 613) Περί απαλλαγής εκ της υποχρεώσεως υπηρεσίας υπαίθρου Επισκεπτριών Αδελφών Νοσοκόμων, Αδελφών Νοσοκόμων τριετούς φοιτήσεως και Βοηθών Νοσοκόμων μονοετούς φοιτήσεως. Έχοντες υπ’ όψιν: α)Το Ν.Δ. 67/1968, β)την υπ’ αριθ. Γ7/7754/1971 υπουργικήν απόφασιν. γ)Τα υπ’ αριθ. Γ8/3247 και Γ6/7366/1972 Σημειώματα. δ)Τας ανάγκας της υπηρεσίας, αποφασίζομεν: 1)Απαλλάσσομεν της υποχρεώσεως υπηρεσίας υπαίθρου τας Επισκεπτρίας Αδελφάς Νοσοκόμους, Αδελφάς Νοσοκόμους τριετούς φοιτήσεως και Βοηθούς Νοσοκόμους μονοετούς φοιτήσεως εγγραφείσας εις τας αντιστοίχους Σχολάς μέχρι και του έτους 1967-1968. Αύται προκειμένου να τύχουν αδείας ασκήσεως επαγγέλματος, υποχρεούνται όπως μετά την λήψιν του Πτυχίου των υπηρετήσουν επί έν έτος εις Νοσηλευτικά Ιδρύματα Νομικού Προσώπου Δημοσίου ή Ιδιωτικού Δικαίου ή Υγειονομικάς Υπηρεσίας Δημοσίας ή Νομικών Προσώπων Δημοσίου ή Ιδιωτικού Δικαίου και ΠΙΚΠΑ, ή Ιδιωτικάς Κλινικάς, ή Σανατόρια, ως και εις Αγροτικά Ιατρεία ή Υγειονομικούς Σταθμούς. 2)Η εν λόγω απαλλαγή αφορά εις τας εν τη παρ. 1 αναφερομένας και μη διορισθείσας εισέτι. 